Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2004/C 89/03)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ (x) ΠΓΕ ( )

Αριθμός φακέλου που δίδεται από το κράτος μέλος: 90

1. Αρμόδια υπηρεσία του κράτους μέλους Ονομασία: Subdirección General de Denominaciones de Calidad y Relaciones Interprofesionales y Contractuales - Dirección General de Alimentación - Subsecretaría Agricultura, Pesca y Alimentación del Ministerio de Agricultura, Pesca y Alimentación de España

Τίτλος: Paseo Infanta Isabel, 1, E-28071 Madrid

Τηλ. (34) 913 47 53 94

Φαξ (34) 913 47 54 10

2. Αιτούσα ομάδα 2.1. Ονομασία: Asociación Provincial de Apicultores de Granada

2.2. Διεύθυνση: Pago de las Hoyas s/n, E-18420 Lanjarón (Granada)

Τηλ. (34) 958 77 11 96

2.3. Σύνθεση: Παραγωγοί/μεταποιητές (x) άλλοι ( )

3. Τύπος προϊόντος: Μέλι - Κλάση 1.4. Άλλα προϊόντα γεωργικής προέλευσης (αυγά, μέλι, διάφορα γαλακτοκομικά προϊόντα εκτός του βουτύρου ...)

4. Περιγραφή της συγγραφής υποχρεώσεων (Σύνοψη των όρων του άρθρου 4 παραπομπή 2)

4.1. Ονομασία: "Miel de Granada"

4.2. Περιγραφή: Το μέλι το παράγουν οι μέλισσες από νέκταρ ανθέων ή από εκκρίσεις προερχόμενες από ζωντανά μέρη των φυτών τις οποίες οι μέλισσες συλλέγουν μεταποιούν, συνδυάζοντάς με δικές τους ειδικές ουσίες, αποθηκεύουν και τις αφήνουν να ωριμάσουν στις κηρήθρες των κυψελών που βρίσκονται στην οριοθετημένη ζώνη.

Οι τύποι του μελιού είναι οι εξής: Μονοανθές μέλι καστανιάς (Castanea sativa), μονοανθές μέλι δενδρολίβανου (Rosmarinus officinalis), μονοανθές μέλι θυμαριού (Thymus sp.), μονοανθές μέλι αβοκάντο (Persea americana), μονοανθές μέλι πορτοκαλιάς ή νεραντζιάς (Citrus sp.), μονοανθές μέλι λεβάντας (Lavandula stoechas), μέλι των βουνών και πολυανθές μέλι.

Γενικά φυσικοχημικά χαρακτηριστικά όλων των τύπων μελιού:

Υγρασία: < 17,5 %

Υδροξυμεθυλφουρφουράλη: < 10 mg/kg.

Χαρακτηριστικά του μελιού γενικά για όλους τους τύπους μελιών:

Τα φάσμα της γύρεως αποτελείται βασικά από τις οικογένειες Cistaceae, Lamiaceae, Fagaceae, Rosaceae, Asateraceae, Brassicaceae, Fabaceae, Myrtaceae, Bοrraginaceae, Salicaceae, Campanulaceae, Resedaceae, Plantaginaceae, Apiaceae, Caesalpinaceae και Lauraceae

- Erica sp. < 1 %

Ειδικά φυσικοχημικά χαρακτηριστικά:

>ΘΕΣΗ ΠΙΝΑΚΑ>

Οι μονάδες της α-γλυκοζιδάσης εκφράζονται σε US, η αγωγιμότητα σε 10-4 S/cm και το χρώμα κατά την κλίμακα Pfund.

Ειδικά χαρακτηριστικά του μελιού:

>ΘΕΣΗ ΠΙΝΑΚΑ>

4.3. Γεωγραφική περιοχή: Η ζώνη εγκαταστάσεων των κυψελών και εξαγωγής του μελιού, δηλαδή η ζώνη παραγωγής καλύπτει όλες τις κοινότητες της επαρχίας της Γρανάδας, στην Αυτόνομη Κοινότητα της Ανδαλουσίας.

4.4. Απόδειξη προέλευσης: Η ιχνηλάτηση του προϊόντος διασφαλίζεται από το Consejo Regulador (Ρυθμιστικό Συμβούλιο), μέσω συστημάτων ελέγχου και πιστοποίησης τα οποία συνοψίζονται ως εξής:

1. Έλεγχος των εκμεταλλεύσεων από τη στιγμή της εγγραφής τους έως την πιστοποίηση του τελικού προϊόντος: ο παραγωγός, με την εγγραφή του στο Registro de Explotaciones y Productores apícolas (μητρώο των μελισσοκομικών εκμεταλλεύσεων και των μελισσοκόμων), δηλώνει το σύνολο των κυψελών που διαθέτει καθώς και χώρο και το μέρος όπου τις τοποθετεί καθόλη τη διάρκεια του έτους. Οι κυψέλες που καταγράφονται για την ονομασία προέλευσης εξακριβώνονται με αριθμημένη κόκκινη πλάκα και δεν μπορεί να συνυπάρχουν στην ίδια εγκατάσταση καταχωρημένες κυψέλες και κυψέλες που προορίζονται για άλλες παραγωγές. Όλη η παραγωγή των εγκαταστάσεων όπου βρίσκονται οι καταχωρημένες κυψέλες αποθηκεύεται σε εγκεκριμένους περιέκτες, οι οποίοι φέρουν ετικέτες και διάφορα στοιχεία όπως τον αριθμό των χιλιόγραμμων, την προέλευση, τον τύπο του μελιού κ.λπ. Το σύνολο της παραγωγής δηλώνεται από τον παραγωγό, ο οποίος αριθμεί κάθε ένα από τους περιέκτες και αναφέρει τον προορισμό. Αφού διενεργηθούν οι δέουσες επιθεωρήσεις και οι οργανοληπτικές, φυσικοχημικές καθώς και αναλύσεις γύρης, για να εξακριβωθεί η βοτανική προέλευση και το φάσμα της γύρης που είναι χαρακτηριστικό για το μέλι της Γρανάδας, συντάσσεται το αντίστοιχο πιστοποιητικό πριν από την πώληση του μελιού σε εμπορική επιχείρηση που είναι καταχωρημένη στο Registro de Industrias de envasado (μητρώο των επιχειρήσεων συσκευασίας).

2. Οι επιχειρήσεις συσκευασίας που είναι καταχωρημένες στο μητρώο αυτό διενεργούν έλεγχο κατά την είσοδο και την έξοδο του προϊόντος. Οι επιχειρήσεις αυτές υποχρεούνται να διαχωρίσουν την παραγωγή μελιού που επωφελείται της ονομασίας προέλευσης από την υπόλοιπη παραγωγή. Στη συνέχεια προβαίνουν σε επιθεωρήσεις, ελέγχους και σε αναλύσεις πριν από τη διαδικασία πιστοποίησης του προϊόντος που επωφελείται της ονομασίας προέλευσης και της αποστολής των αριθμημένων ετικετών που θα επικολληθούν στο πίσω μέρος της συσκευασίας. Αυτή η αρίθμηση των ετικετών που επικολλώνται στο πίσω μέρος της συσκευασίας τις οποίες εκδίδει το Ρυθμιστικό Συμβούλιο επιτρέπει την πλήρη ιχνηλάτηση του συγκεκριμένου προϊόντος.

4.5. Μέθοδος παραγωγής: Κατά τη συλλογή, απομακρύνουμε τις μέλισσες από την κυψέλη με το παραδοσιακό σύστημα του βουρτσίσματος των μελισσών με βούρτσα με απλή ή διπλή σειρά από φυσικές χοιρινές τρίχες. Ξεκινάμε πάντοτε από τις κηρήθρες που έχουν τα κελιά γεμισμένα με μέλι και εκλεπίζουμε τα κελιά της κηρήθρας με το παραδοσιακό σύστημα των μαχαιριών τα οποία έχουμε προηγουμένως ζεστάνει σε βραστό νερό. Η εξαγωγή του μελιού από τις κηρήθρες γίνεται πάντοτε με φυγοκέντριση. Η αποθεματοποίηση του μελιού γίνεται σε πλαστικά ή μεταλλικά δοχεία που καλύπτονται με βαφή κατάλληλη για τρόφιμα.

Η συσκευασία στον τόπο προέλευσης είναι υποχρεωτική με προφανή στόχο να προστατευθεί καλύτερα η ποιότητα και η αυθεντικότητα του προϊόντος και συνεπώς η φήμη της ονομασίας προέλευσης. Οι δικαιούχοι αναλαμβάνουν την πλήρη και συλλογική ευθύνη και δεν υπάρχει καμία αμφιβολία ότι οι έλεγχοι που πραγματοποιούνται μέσα στη ζώνη παραγωγής με ευθύνη των δικαιούχων της ονομασίας προέλευσης είναι σχολαστικοί και συστηματικοί και διενεργούνται από επαγγελματίες που διαθέτουν ειδική γνώση των χαρακτηριστικών του προϊόντος. Είναι δύσκολο να προβούμε αποτελεσματικά στους αναγκαίους ελέγχους για να διασφαλιστεί το προϊόν εκτός της ζώνης παραγωγής.

4.6. Δεσμός Ιστορικός δεσμός:

Η ποιότητα του μελιού της Γρανάδας είναι γνωστή και πολύ τεκμηριωμένη από την αρχή του XIVου αιώνα. Η παραγωγή μελιού στη ζώνη αυτή ανάγεται σε αμνημονεύτους χρόνους. Τα πρώτα παλαιά γραπτά έγγραφα είναι του Ibn al-Jathib (1313-1375), ο οποίος στο βιβλίο του "Descripción del Reino de Granada" (περιγραφή του βασιλείου της Γρανάδας) σχολιάζει την αφθονία της παραγωγής μελιού στην περιοχή της Γρανάδας για την οποία, ακόμη και σήμερα, το μέλι αποτελεί παραδοσιακά μια σημαντική πηγή εισοδήματος. Οι διάφοροι χρονογράφοι της εποχής που διηγούνται την ανάκτηση του βασιλείου της Γρανάδας από τους χριστιανικούς στρατούς κάνουν πολλές αναφορές στο μέλι.

Μετά την ανάκτηση, οι κοινότητες άρχισαν να ιεραρχούν τις διάφορες οικονομικές δραστηριότητες. Έτσι στην Baza, στο Libro de Propios του έτους 1564, το Ayuntamiento εισέπραττε φόρους για τις κυψέλες που βρίσκονταν στο όρος της Baza, για το μέλι από δενδρολίβανο που ήταν φημισμένο την εποχή εκείνη.

Στο μητρώο των επαγγελμάτων της πόλης της Γρανάδας (1752), υπήρχε σαφώς αναφορά στον "Criador de colmena" (μελισσοκόμο). Το 1777 ο Juan de la Serna στο "Diccionario Geográfico o descripción de todos los reinos", όταν μιλάει για την Γρανάδα αναφέρει ότι είναι πλούσια σε κερί και σε μέλι. Ο Sebastián de Miñano (1826) αναφέρει εκ νέου την αφθονία και τις εξαιρετικές ιδιότητες του μελιού της Γρανάδας στο "Diccionario Geográfico Estadístico de España y Portugal" αναφέροντας ως σημαντικές ζώνες παραγωγής του μελιού στη Γρανάδα τις περιφέρειες Baza, Alhama de Granada, Güejar-Sierra, και Guadix. Εκ νέου ο Pascual Madoz στο "Diccionario Geográfico, Estadístico e Histórico de España" τονίζει την ποικιλία, την αφθονία και τις εξαιρετικές ιδιότητες του μελιού της Γρανάδας. Έτσι αναφέρει ότι το λευκό μέλι είναι πολύ άφθονο στην περιοχή της Loja. Επίσης, στην Costa (La Garnatilla y Motril) είναι σημαντική η παραγωγή μελιού. Επίσης ο Tomás López, στο "Diccionario Geográfico de Andalucía: Granada" το οποίο συντάχθηκε στα εικοσιπέντε τελευταία έτη του XVIIIου αιώνα, αναφέρει εκ νέου ορισμένα μέρη της Γρανάδας και των βουνών της όπου κυριαρχούν οι κυψέλες και το μέλι, όπως οι περιοχές Quéntar ή Ribera de Oveja (προάστιο της Γρανάδας).

Το 1888, ο Luis Morell y Terry διενεργεί απογραφή, εκτιμώντας των αριθμών των κυψελών σε 15000, στις παραδοσιακές ζώνες όσον αφορά τις κυψέλες που παραμένουν στα ανατολικά βουνά, τα Alpujarras και την πρωτεύουσα Γρανάδα. Αυτόν τον ίδιο χρόνο, το 1888, η κυρία Bertha Wihelmi, εισάγει και διαδίδει στην επαρχία τις κυψέλες με κινητές κηρήθρες, που θα αντικαταστήσουν προοδευτικά τις παραδοσιακές σταθερές κηρήθρες (αραβικές). Με τον τρόπο αυτό η Γρανάδα μετατρέπεται με την ώθηση της κυρίας Bertha Wihelmi σε μία από τις πρωτοποριακές και καινοτόμες επαρχίες στην ανάπτυξη νέων μελισσοκομικών τεχνικών. Το Μάιο του 1909, στο περιοδικό "Granada Agrícola" αναφέρεται το ενδιαφέρον που εκδηλώθηκε από την γερμανική αγορά που επιθυμεί να εισάγει μέλι από την Γρανάδα λόγω της ποιότητός του, της πλούσιας χλωρίδας της σε αρωματικά και φαρμακευτικά φυτά των βουνών της, και κυρίως της Sierra Nevada.

Φυσικός δεσμός:

Μεταξύ των φυσικών παραγόντων που επηρεάζουν άμεσα το προϊόν πρέπει να αναφέρουμε το ανάγλυφο, το κλίμα και τη βλάστηση και μεταξύ των ανθρωπίνων παραγόντων, τις χαρακτηριστικές εποχιακές μετακινήσεις των μελισσοκόμων της Γρανάδας.

Η επαρχία της Γρανάδας έχει μεγάλη ποικιλία από απόψεως κλίματος και αναγλύφου που επηρεάζει άμεσα τον τομέα και σ' αυτά οφείλονται οι εσωτερικές εποχιακές μετακινήσεις των μελισσοκόμων που αναζητούν τις διάφορες ανθοφορίες. Από μελισσοκομική άποψη, αυτή η διαφοροποίηση του περιβάλλοντος επιτρέπει στους μελισσοκόμους της Γρανάδας να ακολουθήσουν κάθετη εποχιακή μετακίνηση, στην ίδια την επαρχία, επειδή οι διάφορες ανθοφορίες τους επιτρέπουν να έχουν συγκομιδή σε όλες τις εποχές του έτους. Συναρτήσει του υψομέτρου μεταβάλλεται ο τύπος της ανθοφορίας και η εποχή της ανθοφορίας, και οι μελισσοκόμοι μετακινούνται ακολουθώντας μια κάθετη εποχιακή μετακίνηση, αναζητώντας ανθοφορίες και στις περισσότερες περιπτώσεις δεν μετακινούνται περισσότερο από 50 km.

Έτσι οι μελισσοκόμοι της Costa, del Valle de Lecrín και της La Alpujarra - Sierra Nevada πραγματοποιούν τυπικές μετακινήσεις κάθετης εποχιακής μετακίνησης, δηλαδή από την παραλία προς το βουνό και αντιστρόφως. Αναζητούν τη βλάστηση που ανθίζει συναρτήσει του υψομέτρου.

Αναμφίβολα, ο κύριος παράγων που δίδει στο μέλι της Γρανάδας τα όλως ιδιαίτερα χαρακτηριστικά του σε σχέση με τις άλλες παραγωγές είναι η χλωρίδα της επαρχίας. Στην επαρχία υπάρχουν περισσότερα από 296000 εκτάρια αποψιλωμένου βουνού που φύονται αρωματικά φυτά που καθιστούν πολύ σημαντική την μελισσοκομική εκμετάλλευση. Σε αυτό πρέπει να προστεθούν διάφορες καλλιέργειες καστανιάς και πορτοκαλιάς και στην παράκτια ζώνη, αυτή του αβοκάντο, που είναι αποκλειστική παραγωγή της παραθαλάσσιας περιοχής της Γρανάδας και της Μάλαγας.

Πρακτικά το 70 % των ιδιόκτητων των μελισσοκομικών εκμεταλλεύσεων της περιοχής της Γρανάδας έχουν δεσμούς με προστατευμένες ζώνες (Parque Nacional de Sierra Nevada, Parque Natural de Sierra Nevada, Parque Natural de la Sierra de Baza, Parque Natural de la Sierra de Huétor, Parque Natural de la Sierra de Castril, Parque Natural de las Sierras de Tejeda, Alhama y Almijara), όπου συνήθως διαμένουν. Και οι κυψέλες τους παραμένουν επίσης σε αυτές τις ζώνες ένα μέρος του χρόνου είτε ως ζώνη παραγωγής είτε για διαχείμανση. Η εποχιακή μετακίνηση των κυψελών την οποία είθισται να εφαρμόζουν εντός της επαρχίας της Γρανάδας οι μελισσοκόμοι (για αναζήτηση καλύτερης ανθοφορίας καθ' όλη τη διάρκεια του έτους ή τόπου διαχείμασης) προσδίδει μεταγενέστερα στο μέλι της Γρανάδας ένα αυθεντικό φάσμα γύρεως.

Η περιοχή αυτή περιλαμβάνει πολλές απομονωμένες ζώνες στις οποίες η μελισσοκομία έπαιξε σημαντικό ρόλο διαφοροποιώντας τα γεωργικά εισοδήματα. Ο πλούτος της χλωρίδας των πάρκων αυτών προσδίδει στο μέλι το οποίο παράγεται σε αυτές μοναδικούς αρωματικούς συνδυασμούς. Μόνο στη Sierra Nevada υπάρχουν περισσότερα από 160 ενδημικά είδη, εκ των οποίων τα 60 είναι μοναδικά.

Μελετώντας τη γύρη στην επαρχία αυτή διαπιστώσαμε 92 μορφές γύρης που ανήκουν σε 50 βοτανικές οικογένειες. Το μέλι της Γρανάδας χαρακτηρίζεται από το φάσμα που αποτελείται από τις οικογένειες Cistaceae, Lamiaceae, Fagaceae, Rosaceae, Asteraceae, Brassicaceae, Fabaceae, Borraginaceae, Salicaceae, Campanulaceae, Resedaceae, Plantaginaceae, Apiaceae, Caesalpinaceae και Lauraceae. Αυτή η γνώση του φάσματος της γύρης στο μέλι της Γρανάδας, μαζί με τη σημαντική ποσότητα ενδημικών βοτανικών ειδών, μας δίνει τη δυνατότητα να αναζητήσουμε γεωγραφικούς ιχνηθέτες που μας επιτρέπουν να διαφοροποιήσουμε σαφώς την παραγωγή μας από τα άλλα μέλια της Ιβηρικής Χερσονήσου.

4.7. Δομή του ελέγχου Όνομα: Consejo Regulador de la Denominación de Origen Miel de Granada

Τίτλος: La Casita de Papel s/n

Apartado de Correos n° 21

E-8420 Lanjarón (Granada)

Τηλ./Φαξ (34) 58 77 11 31

Το Ρυθμιστικό Συμβούλιο πληροί την προδιαγραφή EN 45011

4.8. Επισήμανση: Οι ετικέτες εγκρίνονται από το Ρυθμιστικό Συμβούλιο. Οι ετικέτες τίθενται στις συσκευασίες και φέρουν υποχρεωτικά το όνομα και την ονομασία προέλευσης "Miel de Granada".

Ανεξαρτήτως του τύπου της συσκευασίας που χρησιμοποιείται για την αποστολή των μελιών που προορίζονται για την κατανάλωση, φέρουν όλες ετικέτα ή αριθμημένη ετικέτα που επικολλάται στο οπίσθιο μέρος, την οποία χορηγεί το Ρυθμιστικό Συμβούλιο, σύμφωνα με προδιαγραφές που έχουν καθοριστεί στο εγχειρίδιο ποιότητας και πάντοτε τίθενται με τρόπο ώστε να μην μπορούν να ξαναχρησιμοποιηθούν.

4.9. Εθνικές απαιτήσεις - Νόμος 25/1970, της 2ας Δεκεμβρίου, για το καθεστώς της αμπέλου, του οίνου και των αλκοολών.

- Διάταγμα 835/1972, της 28ης Μαρτίου, κανονισμός εφαρμογής του νόμου αριθ. 25/1970.

- Απόφαση της 25ης Ιανουαρίου 1994, για την αντιστοιχία μεταξύ της ισπανικής νομοθεσίας και του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων.

- Βασιλικό διάταγμα 1643/1999, της 22ας Οκτωβρίου για τη διαδικασία υποβολής αιτήσεων εγγραφής στο κοινοτικό μητρώο των προστατευμένων ονομασιών προέλευσης και των προστατευμένων γεωγραφικών ενδείξεων.

Αριθ. ΕΚ: ES/00243/15.5.2002.

Ημερομηνία παραλαβής της πλήρους αίτησης: 13 Φεβρουαρίου 2004.